Stránka InfoWorld spustila zaujímavú kampaň na záchranu operačného systému Windows XP s názvom Save XP. Ide okrem iného aj o petíciu, ktorú zatiaľ "podpísalo" viac ako 90 tisíc ľudí. Kampaň apeluje proti zastaveniu predaja populárneho systému Windows XP, ktoré je naplánované na posledný júnový deň tohto roka.
Niektorí používatelia sa podľa servera Neowin.net už vyhrážajú
, že ak ich bude Microsoft nútiť k prechodu na Windows Vista, budú migrovať radšej na konkurenčné systémy. Najviac hlasov sa ozýva asi z radov fanúšikov Linuxu. Istý čitateľ s nickom "Jack" zasa uviedol, že Windows Vista bol dôvodom, prečo si kúpil Mac mini. Používateľom sa nepáčia najmä časté chyby systému a nekompatibilita s hardvérom.